ዘንድሮ ኢኮኖሚው እስከ 9 ነጥብ 2 በመቶ እንደሚያስመዘግብ ይጠበቃል
. 3 ሚሊየን ለሚሆኑ ዜጎች የሥራ ዕድል ይፈጠራል አዲስ አበባ፡- የተለያዩ የኢኮኖሚ ጠቋሚዎች ሲታዩ በዘንድሮው በጀት ዓመት ኢኮኖሚው እስከ 9 ነጥብ 2 በመቶ ዕድገት የሚያስመዘግብ መሆኑን እንደሚያመለክቱ ጠቅላይ ሚኒስትር ዶክተር ዐብይ አህመድ ገለጹ፡፡ የዘንድሮ የገቢ ማሰባሰቡ አፈፃፀም ከአምናው ተመሳሳይ ወቅት በ10 በመቶ ብልጫ እንዳለው እንዲሁም አስከ ቀጣዩ በጀት ዓመት መጨረሻ ድረስ ሦስት ሚሊዮን ለሚሆኑ ዜጎች በሀገር ውስጥና ከሀገር ውጪ የሥራ ዕድል ለመፍጠር ሀገር አቀፍ እቅድ መያዙን አመለከቱ፡፡ጠቅላይ ሚኒስትሩ ትናንት የ2011 በጀት ዓመት የመንግሥት የሥራ አፈፃፀም ሪፖርት ለህዝብ ተወካዮች ምክር ቤት ባቀረቡበት ወቅት እንደገለጹት፤ የ2011 በጀት ዓመት እቅድ ኢኮኖሚውን ካጋጠሙት የማክሮ ኢኮኖሚ መዛባትና ከተጫጫኑት ወቅታዊ ችግሮች እንዲያገግም ለማድረግ የተዘጋጀ ነበር፡፡ የ11 ወራት የሸቀጦች ንግድ አፈፃፀም ከተቀመጠው ግብ አኳያ ዝቅተኛ ከመሆኑ በስተቀር የኢኮኖሚው አጠቃላይ የፍላጎትና የአቅርቦት እንቅስቃሴው ሲታይ ማገገሙን የሚያመላክት መሆኑን መረጃዎች አሳይተዋል፡፡ በዚህም የዘንድሮው በጀት ዓመት ኢኮኖሚ እስከ 9 ነጥብ 2 በመቶ እንደሚያስመዘግብ ያመለክታል፡፡አዲስ ዘመን ሰኔ 25/2011 